Christian Collett Kjerschow

Christian Collett Kjerschow (født 23. august 1821 i Akers prestegård, død 10. april 1889 i Tromsø) var en norsk embedsmann og politiker.

Han var sønn av sogneprest, senere biskop Peder Christian Hersleb Kjerschow. Student fra Tromsø skole (best i sitt kull) 1839. Cand. jur. 1844. Amtsfullmektig i Finmarken, først hos konstituert amtmann Mons Lie, senere hos Tromsøs første stiftsamtmann Anton Theodor Harris. Deretter en periode fullmektig hos amtmannen i Søndre Bergenhus. Foged og sorenskriver i Øst-Finmarken 1851. og ved dette embedets deling foged og sorenskriver i Varanger 1854. Amtmann i Tromsø fra 1869.

Han var suppleant til Stortinget i tre perioder. Først fra kjøpstadskretsen Hammerfest og Vadsø 1859–1860, deretter fra kretsen Tromsø, Hammerfest, Vardø og Vadsø 1862–1864 og 1865–1867. Valgt til stortingsrepresentant for samme krets 1867.

Ridder av St. Olavs Orden. Kommandør av første klasse av Nordstjerneordenen.

Referanser

Eksterne lenker 
 

Norske amtmenn
Stortingsrepresentanter 1868–1870
Personer fra tidligere Aker kommune
Personer fra Oslo
Riddere av St. Olavs Orden
Nordstjerneordenen